อยากทราบว่าผลตรวจ hiv ที่ย่างเข้า 24 วัน ที่ตรวจที่คลินิกนิรนาม ปิดเคสได้ไหมคะ แล้วจำเป็นที่จะต้องตรวจซ้ำหรือเปล่าคะ
สวัสดีค่ะ การตรวจหาเชื้อ HIV ในปัจจุบัน จะเป็นการตรวจด้วยวิธี fourth generation ซึ่งจะเป็นการตรวจหาทั้งแอนติบอดี้ต่อเชื้อ และตรวจหาแอนติเจนของเชื้อ (p24 antigen) โดยจะเริ่มตรวจเจอเชื้อได้ตั้งแต่ 2 สัปดาห์หลังจากรับเชื้อมา และตรวจเจอได้เกือบ 100% ที่ 4 สัปดาห์ดังนั้น หากได้ตรวจที่ 24 วัน หลังจากไปมีความเสี่ยงมา แล้วผลเป็นลบ ก็แสดงว่าไม่น่ามีการติดเชื้อค่ะ แต่หากมีความเสี่ยงสูง เช่น มีเพศสัมพันธ์แบบไม่ใส่ถุงยางอนามัยป้องกัน หรือมีการสอดใส่ทางทวารหนัก ก็แนะนำควรรอให้ครบ 28 วัน แล้วตรวจซ้ำดูอีกครั้งค่ะ